Mikkel Honoré
Mikkel Honoré er en dansk cykelrytter, der kører for det amerikanske hold EF Education-EasyPost.
Som junior gjorde Mikkel Honoré sig bemærket ved at vinde det belgiske etapeløb Sint-Martinusprijs Kontich i både 2014 og 2015, ligesom han sammen med Rasmus Salling (f. 1997) vandt sølv i drengenes race i banecykling ved ungdoms-OL i 2014.
Mikkel Honoré blev professionel i 2018 og vandt allerede samme år det belgiske endagsløb Circuit de Wallonie. Han debuterede i Giro d'Italia i 2019 og i Tour de France i 2022.